ვიქტორ I (პაპი)

ვიქტორ I (; დ. უცნობია — გ. 199) — რომის პაპი 189–199 წლებში. კათოლიკური ეკლესიის წმინდანი, ხსენების დღე 28 ივლისი. დაიბადა ჩრდილოეთ აფრიკაში. გადათარგმნა ღვთისმსახურება ბერძნულიდან ლათინურ ენაზე. ის იბრძოდა იმისათვის, რომ ქრისტიანული აღდგომა ებრაულს არ დაკავშირებოდა. ამ საკითხთან დაკავშირებით ის ებრძოდა აღმოსავლურ ეკლესიას. რომში პარასკევს, რომელიც 14 ნისანს (აპრილს) მოსდევდა, აღნიშნავდნენ დიდ პარასკევს (იესოს ჯვარცმის დღე), ხოლო კვირა დღეს — აღდგომას. აღმოსავლეთში კი 14 ნისანს აღნიშნავდნენ აღდგომას და პასექის დღესასწაულს. ვიქტორის მოწვეულმა საეკლესიო კრებამ დაადგინა აღდგომის აღნიშვნის დასავლური ვერსია, თუმცა მთელ ქრისტიანულ სამყაროზე ეს წესი ვერ გაავრცელა, მცირეაზიულმა ეკლესიებმა საკუთარი ტრადიცია შეინარჩუნეს და აღდგომას კვლავ 14 ნისანს აღნიშნავდნენმანანა ჯავახიშვილი, „პაპობის ისტორია შუა საუკუნეებში“, ილიას სახელმწიფო უნივერსიტეტი, გვ. 8-9, თბ., 2015. 

იხილეთ აგრეთვე
 აფრიკელი პაპების სია

სქოლიო

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 199
კატეგორია:კათოლიკური ეკლესიის წმინდანები
კატეგორია:დაბადების წელი უცნობია